आगे आए टीचर, बोले-ऐड बंद करने की बजाए लगाया जाए प्रशासक
अम्बाला सिटी| आखिरअटैचमेंट का खेल साबित होने के बाद जीआरएसडी स्कूल के टीचरों ने विभागीय गाज से बचने के लिए मुख्यमंत्री के नाम जिला शिक्षा अधिकारी डीईओ को ज्ञापन सौंपा है। टीचरों ने कहा कि स्कूल के टीचर्स और कर्मचारियों का कोई मतलब नहीं है। इसकी सजा भी उसे ही मिलनी चाहिए, जिसने यह काम किया है इसलिए स्कूल की ऐड बंद करने की बजाए प्रशासक नियुक्त किया जाए। अध्यापक संघ ने भी टीचर्स के हक में डीईओ को मांगपत्र सौंपा है जिस पर डीईओ ने उचित कार्रवाई का आश्वासन दिलाया है।
एनएमएमडी (नत्थू मल महावीर दल) स्कूल ने जिस जीआरएसडी (गंगा राम सनातम धर्म) स्कूल के साथ नौवीं और दसवीं को लेकर अटैचमेंट (संबंद्धता) कर रखी थी, उसका भास्कर ने खुलासा किया था। इस मामले से जुड़ा सारा सच जानने के बाद डीईओ ने कहा था कि वह सबसे पहले जीआरएसडी और जेआरडी स्कूल की एेड बंद कराएंगे। साथ ही एनएमएमडी की मान्यता रद्द कराने के लिए विभाग को पत्र लिखेंगे। डीईओ की इस कार्रवाई के बाद मंगलवार को जीआरएसडी स्कूल के टीचर उनसे मिलने पहुंचे। उन्होंने डीईओ को ज्ञापन भी सौंपा जिसमें उन्होंने कहा कि किसी दूसरे स्कूल के साथ संबंद्धता में किसी भी टीचर या कर्मचारी की कोई भूमिका नहीं है। ऐड के रुकने से दोषियों की बजाए उनके परिवारों पर बुरा असर पड़ेगा। कार्यवाहक प्रिंसिपल की अविधिवत एवं दुर्भावनापूर्ण गतिविधियों पर रोक लगाई जाए।
अध्यापकसंघ ने भी की सिफारिश: हरियाणाप्रांत अनुदान प्राप्त विद्यालय अध्यापक संघ के महासचिव अर्जुन शास्त्री की तरफ से डीईओ जिले सिंह अत्री को मांगपत्र सौंपा गया है। उन्होंने कहा कि जीआरएसडी स्कूल के स्थाई पदों पर कार्यरत कर्मचारियों की अपील के अनुसार स्कूल में वेतन विसंगतियों संबंधी अनेक अनियमितताएं की जा रही है जो नियमों के खिलाफ है।
डीईओ से मिलने पहुंचे हरियाणा प्रांत अनुदान प्राप्त विद्यालय अध्यापक संघ के सदस्य।
^टीचरों ने एेड बंद करने की बात कही है। किसी भी टीचर के साथ गलत नहीं होने दिया जाएगा। टीचर और बच्चों का नुकसान वह भी नहीं चाहते। जल्द ही स्कूल पर प्रशासक लगाकर एफआईआर के लिए डीसीपी को पत्र लिखा जाएगा। जिलेसिंह अत्री, डीईओ, अम्बाला।
hin_Deva hin_Deva hin_Deva hin_Deva hin_Deva hin_Deva